**БЫЛАТЫАН ОЙУУНУСКАЙГА**

*Птицына М.И.*

Бүгүн аахтым долгуйа

Ырыалаах тылларгын,

Лиҥкир тыалаах Сахам сирин

Анаарар айымньыгын.

Тойуктаах киэнэ бастыҥа,

Ырыаһыт киэнэ мааныта

Айар тыын иҥмит

Нуолур солко айылҕаҕа

Олох илгэ тылларын

Иирэ талахтыы имитэн,

Убайым, аҕа киһим,

Умнуллуо суоҕу суруйбутуҥ.

Норуот кылырыйар кырдьыгын

Уон оччонон эппит

Саталаах куолаһыҥ

Кэриэс буолан хаалбыта.

Айылҕа анаан ыыппыт

Иэгэйэр икки атахтаах

Генийэ буолаҕын,

Айхаллыыр убайбыт!

//Птицына М.И. Үс ат миҥэм: хоһооннор, кэпсээннэр.- Дьокуускай:Бичик, 2007.-С.38-39.